
1. Vispārīgie noteikumi
1.1. Nolikums nosaka kārtību, kādā Līvānu novada Kultūras un tūrisma centrs (turpmāk - Organizators) organizē Līvānu pilsētas svētku gājienu „Līvāni svin 100” 2026. gada 18. jūlijā (turpmāk – Gājiens) dalībnieku reģistrēšanu, kārtību un balvas piešķiršanu.
1.2. Gājiena mērķis: stiprināt piederības sajūtu Līvānu pilsētai un kuplināt svētku norisi, kopīgā gājienā iesaistot pašvaldības iestādes, uzņēmumus, nevalstiskās organizācijas, amatiermākslas kolektīvus, iedzīvotājus un viesus.
1.3. Organizators ir Līvānu novada pašvaldības iestāde Līvānu novada Kultūras un tūrisma centrs, kas organizē Gājienu un Gājiena dalībnieku reģistrēšanu.
1.4. Gājiena dalībnieks ir fiziska vai juridiska persona, kura ir aizpildījusi Gājiena pieteikuma anketu un Organizators ir apstiprinājis tā dalību.

2. Gājiena norise
2.1. Gājiens norisinās 2026. gada 18. jūlijā plkst. 19.00 no Līvānu novada kultūras centra, Rīgas ielā 105, Līvānos, Līvānu novadā, līdz svētku galvenajai skatuvei.
2.2. Dalībnieku pulcēšanās no 2026. gada 18. jūlija plkst.18.30 saskaņā ar Organizatora norādījumiem.
2.3. No 2026. gada 18. jūlija plkst. 18.30 dalībnieki pulcēšanās vietā tiek fotografēti kopbildēs, ko izmanto iedzīvotāju vērtējuma noteikšanai balvas piešķiršanai.
2.4. Pieteikties gājienam var tikai elektroniski, aizpildot pieteikuma anketu līdz 2026. gada 13. jūlijam plkst. 23.59.
2.5. Dalībniekam jāizvirza viena persona, kura būs atbildīga par uzņēmuma/kolektīva/komandas koordinēšanu un balvas saņemšanu uzvaras gadījumā.
2.6. Pieteikšanās tiek izsludināta Pašvaldības mājaslapā www.livani.lv, www.visitlivani.lv un pašvaldības plašsaziņas līdzekļos. 

3. Gājiena noformējums
3.1. Dalībnieks radoši un pārdomāti prezentē savu iestādi/uzņēmumu/komandu, izvēloties vienojošus elementus apģērbā un/vai atribūtikā. 
3.2. Gājiena dalībniekus aicinām būt atbildīgiem pret apkārtējo vidi un noformējumā izmantot dabai draudzīgus noformējuma materiālus. 

4. Balva atraktīvākajiem gājiena dalībniekiem
4.1. Dalībnieki, kuri savlaicīgi aizpildījuši pieteikuma anketu un atzīmējuši dalību konkursā, piedalās sacensībā par balvu 300,00 EUR (trīs simti eiro, 00 centi) apmērā.
4.2. Finansējums balvas izmaksai paredzēts Līvānu novada pašvaldības 2026. gada pamatbudžetā Līvānu novada Kultūras un tūrisma centra izdevumu tāmē.
4.3. Balvas uzvarētājus noskaidro iedzīvotāju balsojumā, kas notiek nedēļu (7 dienas) pēc pilsētas svētkiem Līvānu novada pašvaldības facebook.com kontā.
4.4. Balva tiek izmaksāta uz dalībnieka izvirzītās personas bankas kontu, ieturot visus Latvijas Republikas likumdošanā paredzētos nodokļus, 30 (trīsdesmit) dienu laikā pēc balsojuma noslēgšanas.

5. Noslēguma noteikumi
5.1. Gājiena laikā tiks filmēts un fotografēts. Foto un video materiāli tiks izmantoti Organizatora publicitātes materiālos. 
5.2. Organizatora lēmumi attiecībā uz dalībnieku secību Gājienā un citiem noteikumiem ir galīgi un nav apstrīdami. 


Domes priekšsēdētājs                                                                               Dāvids Rubens

